CELEX: 32011L0094
Language: sk
Date: 2011-11-28 00:00:00
Title: Smernica Komisie 2011/94/EÚ z  28. novembra 2011 , ktorou sa mení a dopĺňa smernica Európskeho parlamentu a Rady 2006/126/ES o vodičských preukazoch

29.11.2011   
            
            
               SK
            
            
               Úradný vestník Európskej únie
            
            
               L 314/31
            
         SMERNICA KOMISIE 2011/94/EÚ
   z 28. novembra 2011,
   ktorou sa mení a dopĺňa smernica Európskeho parlamentu a Rady 2006/126/ES o vodičských preukazoch
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2006/126/ES z 20. decembra 2006 o vodičských preukazoch (1), a najmä na jej článok 8,
   keďže:
   
               (1)
            
            
               V prílohe I k smernici 2006/126/ES sa ustanovuje vzor, podľa ktorého musia členské štáty zaviesť národné vodičské preukazy. S nadobudnutím platnosti Lisabonskej zmluvy 1. decembra 2009 by sa mal odkaz na Spoločenstvo na vodičskom preukaze nahradiť odkazom na Európsku úniu. Vzor by sa mal aktualizovať aj preto, aby sa v ňom zohľadnilo pristúpenie Bulharska a Rumunska k Európskej únii.
            
         
               (2)
            
            
               V súlade s prílohou I k smernici 2006/126/ES by sa mala na vzore vodičského preukazu Európskej únie uvádzať skupina vozidla, ktoré je držiteľ oprávnený viesť.
            
         
               (3)
            
            
               Aktualizovať vzor vodičského preukazu Európskej únie je potrebné vzhľadom na nové skupiny vozidiel zavedené smernicou 2006/126/ES. Predovšetkým sa zaviedli vodičské preukazy pre skupinu AM (mopedy) a skupinu A2 (motocykle) a budú sa vydávať od 19. januára 2013. Preto by sa mal vzor vodičského preukazu Európskej únie upraviť.
            
         
               (4)
            
            
               Smernica 2006/126/ES by sa preto mala zodpovedajúcim spôsobom zmeniť a doplniť.
            
         
               (5)
            
            
               Členské štáty sa vyzývajú, aby pre seba a v záujme Únie zostavili vlastnú tabuľku, ktorá čo najlepšie zobrazí koreláciu medzi touto smernicou a opatreniami na jej transpozíciu, a aby ich zverejnili.
            
         
               (6)
            
            
               Opatrenia stanovené v tejto smernici sú v súlade so stanoviskom Výboru pre vodičské preukazy,
            
         PRIJALA TÚTO SMERNICU:
   Článok 1
   Príloha I k smernici 2006/126/ES sa mení a dopĺňa tak, ako je stanovené v prílohe.
   Článok 2
   Transpozícia
   1.   Členské štáty prijmú a uverejnia najneskôr do 30. júna 2012 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu.
   Členské štáty uplatňujú uvedené ustanovenia od 19. januára 2013.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 28. novembra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 403, 30.12.2006, s. 18.
   
      PRÍLOHA
      Príloha I k smernici 2006/126/ES sa mení a dopĺňa takto:
      
                  1.
               
               
                  Názov sa nahrádza takto:
                  „USTANOVENIA TÝKAJÚCE SA VZORU VODIČSKÉHO PREUKAZU EURÓPSKEJ ÚNIE“
                  
               
            
                  2.
               
               
                  V bode 1 sa slová „vzoru vodičského preukazu Spoločenstva“ nahrádzajú slovami „vzoru vodičského preukazu Európskej únie“.
               
            
                  3.
               
               
                  V bode 3 sa písmeno c) nahrádza takto:
                  
                              „c)
                           
                           
                              negatív rozlišovacieho znaku členského štátu vydávajúceho vodičský preukaz, v modrom obdĺžniku a obkolesený 12 žltými hviezdičkami; rozlišovacie znaky sú:
                              B: Belgicko,
                              BG: Bulharsko,
                              CZ: Česká republika,
                              DK: Dánsko,
                              D: Nemecko,
                              EST: Estónsko,
                              GR: Grécko,
                              E: Španielsko,
                              F:: Francúzsko,
                              IRL:: Írsko,
                              I: Taliansko,
                              CY: Cyprus,
                              LV: Lotyšsko,
                              LT: Litva,
                              L: Luxembursko,
                              H: Maďarsko,
                              M: Malta,
                              NL: Holandsko,
                              A: Rakúsko,
                              PL: Poľsko,
                              P: Portugalsko,
                              RO: Rumunsko,
                              SLO: Slovinsko,
                              SK: Slovensko,
                              FIN: Fínsko,
                              S: Švédsko,
                              UK: Spojené kráľovstvo;“.
                           
                        
            
                  4.
               
               
                  V bode 3, pokiaľ ide o stranu 1 vodičského preukazu, sa písmeno e) nahrádza takto:
                  
                              „e)
                           
                           
                              slová ‚Vzor Európskej únie‘ v jazyku (jazykoch) členského štátu vydávajúceho vodičský preukaz a slová ‚Vodičský preukaz‘ v ostatných jazykoch Európskej únie, vytlačené ružovou farbou tak, aby tvorili pozadie preukazu:
                              
                                           
                                       
                                       
                                          Свидетелство за управление на МПС
                                       
                                    
                                           
                                       
                                       
                                          Permiso de Conducción
                                       
                                    
                                           
                                       
                                       
                                          Řidičský průkaz
                                       
                                    
                                           
                                       
                                       
                                          Kørekort
                                       
                                    
                                           
                                       
                                       
                                          Führerschein
                                       
                                    
                                           
                                       
                                       
                                          Juhiluba
                                       
                                    
                                           
                                       
                                       
                                          Άδεια Οδήγησης
                                       
                                    
                                           
                                       
                                       
                                          Driving Licence
                                       
                                    
                                           
                                       
                                       
                                          Permis de conduire
                                       
                                    
                                           
                                       
                                       
                                          Ceadúas Tiomána
                                       
                                    
                                           
                                       
                                       
                                          Patente di guida
                                       
                                    
                                           
                                       
                                       
                                          Vadītāja apliecība
                                       
                                    
                                           
                                       
                                       
                                          Vairuotojo pažymėjimas
                                       
                                    
                                           
                                       
                                       
                                          Vezetői engedély
                                       
                                    
                                           
                                       
                                       
                                          Liċenzja tas-Sewqan
                                       
                                    
                                           
                                       
                                       
                                          Rijbewijs
                                       
                                    
                                           
                                       
                                       
                                          Prawo Jazdy
                                       
                                    
                                           
                                       
                                       
                                          Carta de Condução
                                       
                                    
                                           
                                       
                                       
                                          Permis de conducere
                                       
                                    
                                           
                                       
                                       
                                          Vodičský preukaz
                                       
                                    
                                           
                                       
                                       
                                          Vozniško dovoljenje
                                       
                                    
                                           
                                       
                                       
                                          Ajokortti
                                       
                                    
                                           
                                       
                                       
                                          Körkort;“.
                                       
                                    
                        
            
                  5.
               
               
                  V bode 3, pokiaľ ide o stranu 2 vodičského preukazu:
                  
                              —
                           
                           
                              body 10 a 11 písmena a) sa nahrádzajú takto:
                              
                                          „10.
                                       
                                       
                                          dátum prvého vydania vodičského preukazu každej skupiny (tento dátum sa musí v prípade následnej náhrady alebo výmeny znovu uviesť v novom vodičskom preukaze); každé pole v dátume tvoria dve číslice v tomto poradí: deň.mesiac.rok (DD.MM. RR);
                                       
                                    
                                          11.
                                       
                                       
                                          dátum uplynutia platnosti každej skupiny; každé pole v dátume tvoria dve číslice v tomto poradí: deň.mesiac.rok (DD.MM. RR);“,
                                       
                                    
                        
                              —
                           
                           
                              v prvej zarážke bodu 12 písmena a) sa slová „harmonizované kódy Spoločenstva“ nahrádzajú slovami „harmonizované kódy Európskej únie“,
                           
                        
                              —
                           
                           
                              v bode 12 písmena a) sa kód 95 nahrádza takto:
                              
                                 
                                             „95.
                                          
                                          
                                             Vodič, ktorý je držiteľom OOS a spĺňa požiadavku odbornej spôsobilosti uvedenú v smernici 2003/59/ES do … [napr.: 95(01.01.12)]“,
                                          
                                       
                           
                        
                              —
                           
                           
                              písmeno b) sa nahrádza takto:
                              
                                          „b)
                                       
                                       
                                          vysvetlenie týchto očíslovaných bodov, ktoré sú uvedené na stranách 1 a 2 vodičského preukazu: 1, 2, 3, 4 písm. a), 4 písm. b), 4 písm. c), 5, 10, 11 a 12.
                                          Ak členský štát chce vykonať záznamy v inom národnom jazyku, než je jeden z týchto jazykov: bulharský, český, dánsky, holandský, anglický, estónsky, fínsky, francúzsky, nemecký, grécky, maďarský, taliansky, lotyšský, litovský, maltský, poľský, portugalský, rumunský, slovenský, slovinský, španielsky alebo švédsky, vystaví dvojjazyčnú verziu vodičského preukazu, pričom použije jeden z uvedených jazykov bez toho, aby boli dotknuté ostatné ustanovenia tejto prílohy;“,
                                       
                                    
                        
                              —
                           
                           
                              v písmene c) sa slová „vzore vodičského preukazu Spoločenstva“ nahrádzajú slovami „vzore vodičského preukazu Európskej únie“.
                           
                        
            
                  6.
               
               
                  V bode 4 sa pridáva toto písmeno c):
                  
                              „c)
                           
                           
                              Informácie na prednej a zadnej strane karty musia byť čitateľné voľným okom, pričom sa pre položky 9 až 12 na zadnej strane použije veľkosť písma minimálne 5 bodov.“
                           
                        
            
                  7.
               
               
                  Vzor vodičského preukazu Spoločenstva sa nahrádza takto:
                  „VZOR VODIČSKÉHO PREUKAZU EURÓPSKEJ ÚNIE
                  
                  
                     Strana 1
                  
                  
                     
                  
                     Strana 2
                  
                  
                     “
               
            
                  8.
               
               
                  Príklad vzoru vodičského preukazu sa vypúšťa.